Bluetooth

Bluetooth је реч настала спајањем две енглеске речи:
- Blue (плаво, плави)
- tooth (зуб)

Bluetooth је име за бежичну технологију и оно нема никакве везе са плавом бојом или зубима. Назив Bluetooth позајмљен је из 10. века, од другог краља Данске Harald-а Bluetooth-а.

Какве везе има викиншки краљ са бежичном комуникацијом?

Као што је краљ Harald ујединио Данце и Норвежане, Bluetooth стандард за бежичну комуникацију ујединио је (упарио) персоналне рачунаре и мобилне уређаје бежичним везама кратког домета.

Није само назив позајмљен из првог миленијума. Bluetooth заштитни знак - познати симбол у плавом овалу представља иницијале Harald-а Bluetooth-а, написане скандинавским рунама.